הטיפול בחרדות הינו טיפול משולב הכולל תרופות וטיפול פסיכותרפי (פסיכולוגי) בשיחות עם המטופל. הטיפול התרופתי כולל תרופות המיועדות לטיפול בדיכאון ממשפחת הפרוזאק. את ההשפעה של תרופות אלו ניתן לראות אחרי מספר שבועות ולא מיידית. ישנן גם תרופות שהן תרופות הרגעה ואותן נותנים לפרק זמן קצר יחסית של מספר שבועות בלבד. ההחלטה על משך הטיפול תלויה ביכולת לחזור לתפקוד. בטיפול ההתנהגותי פסיכולוגי המטרה היא להבין את הבעיה ואת מה שגרם לה ואז לתת כלים למטופל גם להפגת החרדה הנפשית וכמובן הפגת התסמינים הפיזיים. הטיפול יתמקד גם בהתנהגויות הנלוות לחרדה. אחת ההמלצות במקרים של חרדה היא לבצע פעילות גופנית ומדיטציות עם דמיון מודרך כדי להירגע.